งบ กทม.28 ล้านซ่อมไฟถนนอุทยาน เหลือ 300 ม.อยู่นครปฐมต้องรอก่อน
เมื่อวันที่ 11 มี.ค. นายธีรวัจน์ ห้วยหงษ์ทอง ผอ.สำนักการก่อสร้างและบูรณะ สำนักการโยธา กทม. เปิดเผยความคืบหน้าการปรับปรุงระบบไฟฟ้าส่องสว่างบริเวณถนนอุทยาน หรือถนนอักษะ เขตทวีวัฒนา ซึ่งชำรุดเสียหาย ว่าขณะนี้สำนักการโยธา (สนย.) ได้รับจัดสรรงบประมาณสำหรับดำเนินการแล้วจำนวน 28 ล้านบาท หลังจากนี้จะเร่งหาผู้รับจ้างตามขั้นตอนการประกวด ราคาด้วยวิธี อีบิดดิ้ง (E-Bidding) คาดว่าจะใช้เวลาในการหาผู้รับจ้างประมาณ 2 เดือน กำหนดเวลาปรับปรุงระบบไฟฟ้าส่องสว่างให้แล้วเสร็จภายใน 180 วัน หรือประมาณ 6 เดือน ทั้งนี้ ถนนอักษะอยู่ในเขตพื้นที่กรุงเทพฯ 3500 เมตร และอยู่ในพื้นที่เขต จ.นครปฐม 300 เมตร มีเสาไฟฟ้าส่องสว่างทั้งหมด 979 ต้น ชำรุดกว่าร้อยละ 50 จากการตรวจสอบพบว่าระบบไฟฟ้าชำรุดทั้งระบบ จึงจำเป็นต้องซ่อมแซมใหม่ทั้งระบบส่วนการปรับปรุงไฟฟ้าส่องสว่างที่อยู่ในพื้นที่จังหวัดนครปฐม ประมาณ 300 เมตร สนย.จะแยกขอจัดสรรงบประมาณในการดำเนินการ เนื่องจากการใช้จ่ายงบประมาณนอกเขตพื้นที่กรุงเทพฯจะต้องได้รับความเห็นชอบจากสภา กทม.ก่อน ซึ่งขณะนี้ยังไม่มีการเปิดประชุมสภา กทม. หากรอดำเนินการพร้อมกันอาจทำให้ล่าช้า ประชาชนได้รับความเดือดร้อน สนย.จึงขอจัดสรรงบประมาณ เพื่อดำเนินการเฉพาะพื้นที่กรุงเทพฯ ก่อนประมาณ 908 ต้น.
ความคืบหน้าการปรับปรุงระบบไฟฟ้าส่องสว่างบริเวณถนนอุทยาน หรือถนนอักษะ เขตทวีวัฒนา ซึ่งชำรุดเสียหาย
ถนนอักษะ,ไฟส่องสว่าง,เสาไฟฟ้าส่องสว่าง,เขตทวีวัฒนา,ถนนอุทยาน,สำนักการโยธา กทม.,ข่าววันนี้